User:Vinayak talpe

माझे नाव विनायक किसन तळपे माझ्या गावचे नाव शेणित तालुका.अकोले जिल्हा.अहमदनगर येथील मी रहिवासी आहे.माझे गाव हे सह्याद्रीच्या पर्वतरांगे मध्ये वसलेले आहे. महाराष्ट्रातील सुप्रसिद्ध उंच शिखर अर्थातच कळसुबाई शिखर यापासून माझे गाव 15 km अंतरावर आहे.माझ्या गावात आद्यक्रांतिकारक राघोजी भांगरे यांचा इतिहास दडलेला आहे.माझे गाव 'महाकळ'या डोंगराच्या वसलेले आहे.'बाड़गीची माची'हे येथील आकर्षक ठिकानी असून याचा उपयोग राघोजी भांगरे यांनी त्याच्या आस्रयास घेतला.हा भाग पश्चिम महाराष्ट्राचा भाग आहे. माझे गाव हे निसर्ग विविधतेने नटलेले आहे. येथे शेती हा प्रमुख व्यवसाय आहे. भात हे येथील प्रमुख पिक आहे. याशिवाय येथे गहू, बाजरी, हरभरा, भुईमूग, नागली, ही देखील पिके घेतली जातात. आमच्या गावाकडे पारंपारिक वाद्यांना जास्त महत्व दिले जाते. बैलपोळा हा सण खुप उत्साहात साजरा केला जातो. त्याशिवाय होली' गुढीपाडवा' दिवाळी हे सण सूद्धा साजरे केले जातात. येथे होळी हा सण थाटामाटात साजरा केला जातो. हा भाग डोंगरदर्यानी,टेकड्यानी,ओढ्यानी संपन्न आहे. येथे सपाट भाग दिसून येत नाही. भंडारदरा हे महारास्ट्रातील सह्याद्री पर्वत रांगेमध्ये  वसलेले एक हिल स्टेशन आहे.येथे हे माझ्या गावापासून 10 km आहे. पर्यटकाची या ठिकाणी खुप गर्दी असते.भंडारदरा पासुन 1 km जवळ 'रंधा धबधबा' आहे.येथे घोरपडा देवीच मंदिर आहे. 'रंधा धबधबा' म्हणजे सळसळ्त्या तारुन्याचा अविष्कारच होय. माझ्या गावात यात्रा मार्च महिन्यात 'भवानी मातेची' होते. ती अगदी खुप थाटामाटात साजरी केली जाते.यात्रेला खुप गर्दी असते. यात्रा ही वर्षातून एकदाच साजरी करण्यात येते.माझ्या गावची यात्रा ही मोठ्या थाटामाटात साजरी केली जाते.